Lode Van Hecke

**Lode Van Hecke** O.C.S.O. (født 16. mars 1950 i Roeselare i Vest-Flandern i Belgia) er en belgisk katolsk prelat som er emeritert biskop av Gent. Han var tidligere abbed av abbediet Orval fra 2007 til november 2019. Han ble munk i 1976, og den eneste trappist noensinne som er blitt utnevnt til biskop av et belgisk bispedømme.

## Liv og virke
### Bakgrunn
Van Hecke gikk på videregående skole i Brugge, og fortsatte deretter får ett år på Brugges presteseminar. Så studerte han filosofi på KU Leuven. Han avbrøt studiene for å gjøre verneplikt, og ble sekretær for til hovedsjelesørgeren for den belgiske hær. Han returnerte til KU Leuven og tok lisensiatsgrad med en dissertasjon om A. N. Whitehead. 

Den 24. september 1976 inntrådte han i abbediet Orval, og avla evige klosterløfter som trappist den 6. mars 1983. Han tok lisensiat i teologi fra KU Leuven i 1988, med den tese om Bernard av Clairvaux.

### Prest
Han ble presteviet av erkebiskop André-Joseph Léonard den 20. august 1995.

I Orval var han novisemester fra 1990 til 1998, bryggeridirektør (for Brasserie d'Orval) fra 1998 til 2001, og prior og økonom fra 2000 til 2002. Han forlot abbediet for å arbeide som sekretær til cisterciensernes generalabbed i Roma fra 2002 til 2004. Da han var tilbake i Orval ble han i 2005 ansvarlig for gjestetjenesten. Han ble valgt til abbed av Orval den 25. januar 2007 og innsatt i vervet den 2. juni.

### Biskop av Gent
Pave Frans utnevnte ham til biskop av Gent den 27. november 2019, som etterfølger etter biskop Luc Van Looy. Han ble bispeviet i St.-Bavo-katedralen i Gent av Jozef De Kesel, erkebiskop av Mechelen-Brussel, den 23. februar 2020 i en gudstjeneste med dronning Paola og representanter fra muslimske og jødiske menigheter; trappistøl ble servert på resepsjonen etterpå.

Den 30. juni 2025 innvilget pave Leo XIV hans aldersbetingede avskjedssøknad fra bispestolen i Gent. 
## Verker
* 
* 
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Jozef-Ernest van Roey (1874-1961) *1926
* Kardinal Leo Jozef Suenens (1904-1996) 1945
* Kardinal Godfried Danneels (1933-2019) 1977
* Kardinal Jozef De Kesel (1947-) 2002
* Biskop *Lode Van Hecke* (1950-) 2019

## Referanser